437.12 REGOLAMENT IDWAR ĦTIĠIET ŻOOTEKNIĊI U TAL-PEDIGREE GĦALL-BEJGĦ TA’ ANNIMALI TA’ RAZZA PURA L-AVVIŻ LEGALI 290 ta’ l-2003. L-AVVIŻ LEGALI 290 ta’ l-2003. 1. Titolu u skop. (1) It-titolu ta’ dawn ir-regolamenti huwa Regolament idwar Ħtiġiet Żootekniċi u tal-Pedigree għall-Bejgħ ta’ Annimali ta’ Razza Pura. (2) L-iskop ta’ dawn ir-regolamenti huwa l-implimentazzjoni tar-regoli mniż/la taħt id-Direttiva tal-Kunsill ta’ l-Unjoni Ewropea 91/174/KEE li jistabbilixxu l-ħtiġiet żootekniċi u tal-pedigree għall-bejgħ ta’ annimali ta’ razza pura. 2. Tifsiriet. Kap. 437. Għall-finijet ta’ dawn ir-regolament i-"annimal ta’ razza pura" għandu jfisser kull annimal għat-tgħammir, li l-kummerċ tiegħu għad mhux is-suġġett ta’ leġislazzjoni żooteknika speċifika u li huwa mdaħħal jew reġistrat f’reġistru jew pedigreerecord miżmum minn organizzazzjoni jew assoċjazzjoni ta’ min irabbi rikonoxxuta; "sieħeb fil-kummerċ " skond it-tifsira ta’ l-artikolu 2 ta’ l-Att dwar is-Servizzi Veterinarji u għall-iskop ta’ dawn ir-regolamentighandha tkun tfisser biss: (a) Stat Membru tal-Komunità Ewropea; (b) pajjiż terz fir-rigward tal-Komunità Ewropea. 3. Bejgħ ta’ annimali ta’ razza pura. Fit-teritorju ta’ Malta: (a) il-bejgħ ta’ annimali ta’ razza pura u tas-semen, ova u embrijoni tagħhom mhuwiex projbit, ristrett jew imxekkel għal raġunijiet żootekniċi jew ta’ pedigree, (b) sabiex ikun żgurat li l-ħtieġa provduta fil-paragrafu (a) tkun sodisfatta, il-kriterji għal approvazzjoni u rikonoxximent ta’ organizzazzjonijiet jew assoċjazzjonijiet ta’ minirabbi, il-kriterji għal dħul jew reġistrazzjoni f’pedigreerecords sabiex ikun żgurat li l-ħtieġa provduta fil-paragrafu (a jew reġistri, il-kriterji għal approvazzjoni ta’ riproduzzjoni ta’ annimali ta’ razza pura u ta’ l-użu tas-semen, ova u l-embrijoni tagħhom, u ċ-ċertifikat li għandu jkun meħtieġ għall-bejgħ tagħhom għandhom ikunu stabbiliti b’mod mhux diskriminatorju, b’attenzjoni kif issir għall-prinċipji stabbiliti mill-organizzazzjoni jew assoċjazzjoni li żżomm ir-reġistru jew pedigreerecord tar-razza inkwistjoni. 4. Ir-regoli dettaljati għall-applikazzjoni ta’ dawn ir-regolamenti għandhom ikunu adottati skond il-proċedura stabbilita fl-artikolu 34(f) ta’ l-Att dwar is-Servizzi Veterinarji.